**PANEVĖŽIO R. KREKENAVOS MYKOLO ANTANAIČIO GIMNAZIJOS DIREKTORIAUS VAIDO POCIAUS 2016 METŲ VEIKLOS ATASKAITA**

**I. BENDRA INFORMACIJA APIE MOKYKLOS VADOVĄ IR MOKYKLĄ**

**Mokyklos pristatymas.** Krekenavos Mykolo Antanaičio gimnazija, Krekenavos mstl., Laisvės g. 18; įstaigos kodas – 190397677; grupė – bendrojo ugdymo mokykla; tipas – gimnazija; vykdomos švietimo programos: pradinio ugdymo programa, pradinio ugdymo individualizuota programa, pagrindinio ugdymo programa, pagrindinio ugdymo individualizuota programa, vidurinio ugdymo programa.

Gimnazijos direktoriaus vadybinis darbo stažas – 11 m., šioje mokykloje – 6 metai, antroji kvalifikacinė kategorija.

**Darbuotojai**:

|  |  |  |
| --- | --- | --- |
| **Eil. Nr.** | **Darbuotojai** | **2016-12-31** |
| **1.** | **Bendras darbuotojų skaičius** | 69 |
| **2.** | **Pedagoginių darbuotojų skaičius** | 43 |
|  | Iš jų: |  |
|  | vadovų | 2 |
|  | mokytojų pagrindinėse pareigose | 30 |
|  | mokytojų nepagrindinėse pareigose | 2 |
|  | pagalbos mokiniui specialistai (psichologo asistentas, soc. pedagogas, spec. pedagogas, logopedas, mokytojo padėjėjas, bibliotekininkas, bibliotekos vedėjas, neformaliojo švietimo organizatorius, pailgintos mokymosi grupės auklėtojas) | 9 |
| **3.** | **Atestuotų pedagoginių darbuotojų skaičius:** | 41 |
|  | Turinčių eksperto kvalifikacinę kategoriją | - |
|  | Turinčių mokytojo metodininko kvalifikacinę kategoriją | 18 |
|  | Turinčių vyresniojo mokytojo kvalifikacinę kategoriją | 17 |
|  | Turinčių mokytojo kvalifikacinę kategoriją | 6 |
| **4.** | **Neatestuotų pedagoginių darbuotojų skaičius** | - |

**Gimnazijos direktoriaus vadybinės veiklos pasiekimai, sėkmės**

Gera ugdymo turinio vadyba.

Gimnazijos abiturientų valstybinių brandos egzaminų rezultatai – geriausi Panevėžio rajone (išlaikymas – 100 proc.). Gabrielė Pleirytė – geriausia rajono abiturientė.

Gimnazijos 6 kl. mokiniai dalyvavo nacionaliniame mokinių pasiekimų tyrime: rašymas –
9,4 proc.; matematika – 6 proc.; skaitymas – 2 proc. (lenkia šalies mokinių pasiekimų vidurkį).

Gimnazijos 4 ir 6 kl. mokiniųstandartizuotų testų(skaitymas, rašymas, socialiniai ir gamtos mokslai) rezultatai lenkia rajono ir šalies vidurkį.

Kritinės situacijos – mokytojų streiko, kuris truko net 2 savaites, suvaldymas (ugdymo procesas streiko metu iš dalies vyko, vėliau ugdymas buvo intensyvinamas).

Gimnazijoje įkurtas Vaiko dienos centras,kurį lanko soc. rizikos ir soc. remtinų šeimų vaikai (pagal SADM Vaiko gerovės 2013–2018 m. projektą „Vaiko ir šeimos socializacija Krekenavos dienos centre“, bendradarbiaujant su Labdaros ir paramos fondu „Tavo galimybės“).

Papildomų lėšų pritraukimas: paramos ir kitų rėmėjų – 3 200 Eur; projektų – 1 000 Eur; SB (remontas, maitinimas) – 45 200 Eur; VB (MK, darbo užmokestis) – 31 500 Eur; VIP (gimnazijos pastato modernizavimas, II etapas) – 72 000 Eur; SP (turto nuoma) – 700 Eur. Iš viso – 153 600 Eur.

Gimnazijos pagalbos specialistų ir vadovų komanda dalijosi darbo su specialiųjų poreikių mokiniais patirtimi su kitomis Panevėžio rajono mokyklomis tema „Specialiosios pagalbos teikimo modelio pristatymas“.

Gimnazijos bendruomenė planuoja skleisti profesinę metodinę patirtį Panevėžio rajone tema„Integruotas mokinių ugdymas netradicinėse erdvėse“.

Gimnazijos kontekstinė aplinka.

Geografinė situacija.Gimnazijos aplinka (Nevėžio upė ir jos slėniai, miškai, regioninis parkas) ir vietos socialiniai partneriai – Krekenavos regioninis parkas, Krekenavos girininkija, Krekenavos mažoji bazilika, Krekenavos lopšelis-darželis „Sigutė“, UAB Radviliškių kaimo kepykla – palankūs veiksniai vystyti gamtosauginę, ekologinę, rekreacinę-sportinę, verslumo kryptis.

Kultūrinė situacija. Gimnazijoje gilios tradicijos: Šv. arkangelo Mykolo premija, Miško diena, Klojimo teatras, Karnavalas, Žvejo diena, Sporto diena, Šeimos diena. Kuriamos naujos tradicijos: UAB „ORCA TEAM“ premija, Gimnazijos direktoriaus krepšinio taurės varžybos, Adventinis rytmetis, Geriausias metų sportininkas.

Ekonominė situacija.Gimnazijos veikla finansuojama Valstybės biudžeto (Mokinio krepšelis), Panevėžio rajono savivaldybės biudžeto (Mokyklos aplinka), paramos lėšomis. Šalies ekonomikos augimas ir finansavimo prioritetas krašto apsaugai daro įtaką ir gimnazijos finansavimui. Gimnazijos bendruomenė gyvena taupymo režimu.

Demografinė situacija.Emigracija ir gimstamumo mažėjimas daro neigiamą įtaką mokinių skaičiui gimnazijoje: 2012 m. – 411 mokinių, 2013 m. – 405, 2014 m. – 372, 2015 m. – 357,
2016 m. – 349. Specialiųjų poreikių mokinių ir mokinių iš soc. remtinų šeimų skaičius nemažėja.

**II. MOKINIAI**

Besimokančių mokinių skaičius:

|  |  |  |
| --- | --- | --- |
| Data | Mokiniai pagal klases | Iš jų specialiųjų ugdymosi poreikių turinčių mokinių |
| 1–4 | 5–8 | 9–10 | 11–12 | Iš viso |  |
| 2015-09-01 | 91 | 122 | 70 | 66 | 349 | 75 |
| 2016-09-01 | 86 | 114 | 63 | 78 | 341 | 74 |

Mokinių vežimas. 50,7 proc. mokinių (177) buvo vežama į gimnaziją ir iš jos įvairiais būdais. 2015 m. – 187 mokiniai (52,4 proc.).

Pamokų lankomumas 2015–2016 m. m.:

|  |  |  |  |
| --- | --- | --- | --- |
| Klasės | Iš viso praleista pamokų | Vidutiniškai 1 mokinys praleido pamokų | Vidutiniškai 1 mokinys nepateisino pamokų |
| 1–4 | 5 930 | 66,6 | 4,8 |
| 5–8 | 9 879 | 80,9 | 16,3 |
| 9–10 | 6 194 | 88,5 | 41,7 |
| 11–12 | 5 168 | 83,3 | 43,2 |

Priemonės, skirtos gerinti pamokų lankomumą: Mokinių pamokų lankomumo apskaitos tvarkos aprašas, susitarimų laikymasis; konkursas „Šauniausia klasė“ (dalyvauja 5–8 ir 9–12 kl. mokiniai); socialinių įgūdžių ugdymo užsiėmimai „Gerumo mokyklėlė“ mokiniams iš soc. rizikos šeimų; individualūs vizitai šeimose dėl pamokų nelankymo, pasitelkiant seniūnijos soc. darbuotojus.

Socialinis gimnazijos kontekstas

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 110 | 32,3 |
| Socialinės rizikos šeimos | 26 | 7,6 |
| Mokinių, paliktų kartoti ugdymo programos kursą, skaičius – 2 | Proc. nuo bendro mokinių skaičiaus |
| 0,6 |
| Mokiniai, gaunantys nemokamąmaitinimą | Mokiniųskaičius | Proc. nuo bendromokinių skaičiaus |
| 126 | 36,1 |
| Neformalusis švietimas | Mokykloje proc. nuo mokinių skaičiaus | Už mokyklos ribųproc. nuo mokinių skaičiaus |
| Lankančiųjų mokinių skaičius | 188 (55 proc.) | 160 (47 proc.) |

Dalyvavimas renginiuose (olimpiados, konkursai, sporto varžybos):

|  |  |  |
| --- | --- | --- |
| Rajono | Šalies | Tarptautiniuose |
| Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 196 | 102 | 95 | 57 | 17 | 3 |

|  |  |  |  |  |  |
| --- | --- | --- | --- | --- | --- |
| Projektai | Socialiniai | Prevenciniai | Mokomieji | Bendruomenės | Tarptautiniai |
| Vykdytų projektų skaičius ir dalyvavusių mokinių skaičius (proc. nuo bendro mokinių skaičiaus) | 267 proc. | 3100 proc. | 118 proc. | 210 proc. | 0(pateikta 1 paraiška, finansavimas negautas) |

|  |  |
| --- | --- |
| Mokinių, turinčių specialiųjų ugdymosi poreikių, skaičiusmokykloje | Proc. nuo bendro mokinių skaičiaus |
| Didelių poreikių | Vidutinių poreikių | Nedidelių poreikių  |
| 5 (1,5 proc.) | 32 (9,4 proc.) | 37 (10,9) |

**III. INFORMACIJA APIE MOKINIŲ VEIKLOS REZULTATUS**

2015–2016 m. m. Standartizuotų testų rezultatai (4, 6, 8 kl.)

Gimnazijos mokinių savijauta ir akademiniai pasiekimai yra glaudžiai susiję. 4 kl. mokinai geriausiai įvertino mokyklos mikroklimatą, tačiau didesnį dėmesį reikia atkreipti į matematikos ir pasaulio pažinimo dalykų mokymą. Geriausias 6 kl. mokinių rodiklis – rašymas, o žemesni rodikliai – mokyklos kultūros ir mokėjimo mokyti. 8 kl. mokinių geriausi ugdymo(si) rezultatai – skaitymas ir mokyklos kultūra, o didesnį dėmesį reikia skirti matematiniam ugdymui ir atkreipti dėmesį į patyčias.

2015–2016 m. m. Pagrindinio ugdymo pasiekimų patikrinimo rezultatai

|  |  |
| --- | --- |
| Matematika | Lietuvių kalba |
| Mokymosi pasiekimų lygis | Mokiniai (proc.) | Mokymosi pasiekimų lygis | Mokiniai (proc.) |
| Laikiusiųjų skaičius | 38 | Laikiusiųjų skaičius | 38 |
| Aukštesnysis lygis (9–10) | 4 (11 proc.) | Aukštesnysis lygis (9–10) | 2 (5 proc.) |
| Pagrindinis lygis (6–8) | 10 (26 proc.) | Pagrindinis lygis (6–8) | 22 (58 proc.) |
| Patenkinamas lygis (4–5) | 14 (37 proc.) | Patenkinamas lygis (4–5) | 12 (32 proc.) |
| Nepatenkinamas lygis (1–3) | 10 (26 proc.) | Nepatenkinamas lygis (1–3) | 2 (5 proc.) |

**2015–2016 m. m. Brandos egzaminų rezultatai (21 abiturientas baigė gimnaziją):**

|  |
| --- |
| Valstybiniai brandos egzaminai: |
| Laikytų egzaminų skaičius | 72 |
| Išlaikytų valstybinių egzaminų skaičius | 72 (100 proc.) |
| Mokykliniai egzaminai: |
| Laikytų egzaminų skaičius | 9 |
| Išlaikytų pagrindinėje sesijoje mokyklinių egzaminų skaičius | 9 (100 proc.) |

**Valstybiniai brandos egzaminai pagal dalykus:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dalykai | Lietuvių kalba (gimtoji) | Užsienio kalba (anglų) | Istorija | Geografija | Matematika | Biologija | Chemija  | Fizika  |
| Balai | 86–100 | 1 (8,3 proc.) | - | - | - | 1 (5,6 proc.) | 2 (33,3 proc.) | 1 (50 proc.) | - |
| 36–85 | 5 (41,7 proc.) | 10 (55,6 proc.) | 5 (41,7 proc.) | 4 (100 proc.) | 6 (33,3 proc.) | 1 (16,7 proc.) | 1 (50 proc.) | 2 (66,7 proc.) |
| 16–35 | 6 (50 proc.) | 8 (44,4 proc.) | 7 (58,3 proc.) | - | 11 (61,1 proc.) | 3 (50 proc.) | - | 1 (33,3 proc.) |

2016 m. gimnazijos 6 kl. mokiniai dalyvavo Nacionaliniame mokinių pasiekimų tyrime.
6 klasės mokinių rezultatai yra geresni už šalies mokinių rezultatus. Vidutiniai rezultatai palyginti su šalies rezultatais geresni: rašymas – 9,4 proc., matematika – 6 proc., skaitymas – 2 proc.

2016 m. gimnazijos 8, 9, 10 kl. mokiniai (22) dalyvavo nacionaliniame matematinio ir gamtamokslinio raštingumo konkurse. 9 kl. mokinių rezultatai geresni nei šalies vidurkis, 10 kl. – artimi vidurkiui, o 8 kl. – žemesni už šalies vidurkį.

Kiekvieną mėnesį elektroniniame dienyne rengiamos, analizuojamos mokinių pasiekimų vidurkių ataskaitos, klasių vadovai stebi mokinių pažangą. Aptariama Vaiko gerovės komisijos posėdžiuose, kartu dalyvaujant seniūnijos atstovams ir tėvams (globėjams, rūpintojams). Su mokiniais sudaromos pažangos kėlimo sutartys, kreipiamasi į pagalbos mokiniui specialistus, kviečiami tėvai ir aptariama, kokia pagalba mokiniui reikalinga.

Pusmečio / metiniai įvertinimai svarstomi Mokytojų tarybos posėdyje. Analizuojamos nepatenkinamo mokymosi priežastys, numatomi veiksmai joms pašalinti.

Kiekvieno mokinio diagnostinių, standartizuotų testų, pagrindinio ugdymo pasiekimų patikrinimo individualios ataskaitos aptariamos su mokiniu, mokytojais, tėvais. Analizuojamos sritys, kuriose mokinio pasiekimai žemi, ir numatoma, kaip juos pagerinti.

Su mokiniais, kurių I pusmečio įvertinimai nepatenkinami, dalyko mokytojai sudaro sutartį, kurioje numatoma, kaip II pusmetį atsiskaityti ir likviduoti mokymosi spragas. Su šiuo planu raštu supažindinami ir tėvai.

**IV. PEDAGOGAI**

Pedagogų kvalifikacijos tobulinimo prioritetai: mokinių skaitymo gebėjimų įgūdžių lavinimas; standartizuotų testų, pagrindinio ugdymo pasiekimų patikrinimo, brandos egzaminų rezultatų ugdymo procese panaudojimas; IKT naudojimas ugdymo procese.

Mokytojų dalyvavimas šalies (dalyvavusių mokytojų skaičius – 3 (9 proc. nuo visų mokytojų) ir tarptautiniuose (dalyvavusių mokytojų skaičius – 1 (3 proc.) projektuose, vesti seminarai
(3 mokytojai (9 proc.). Lietuvių kalbos mokytoja Rasa Vyšniauskienė nominuota geriausia Panevėžio rajono 2016 m. mokytoja.

**V. FINANSAVIMAS**

Paramos lėšos. 2 proc. nuo GPM paramos lėšų surinkta 2 200 Eur. Kitų rėmėjų skirtos lėšos – 1 000 Eur. Iš viso gauta paramos lėšų – 3 200 Eur. Surenkamų paramos lėšų suma trečius metus iš eilės didėja. Šios lėšos panaudojamos renginiams organizuoti, mokytojams, kitiems darbuotojams ir mokiniams skatinti (mokymo priemonių įsigijimas, ekskursijos, išvykos), edukacinėms erdvėms rengti ir plėtoti (lauko žaidimų erdvė, lauko suolai, želdynai, augalai).

Pagal MK metodiką skiriamų lėšų ugdymo procesui organizuoti, ugdymo planui įgyvendinti nepakanka. Tai skaudžiai atsiliepia ugdymo(si) kokybei – nėra galimybės skirti valandų gabiems mokiniams konsultuoti, apribotos NVŠ valandos (tik 10 val. – 20 proc.), mokymo priemonių (vadovėlių) trūkumas dirbant pagal atnaujintą lietuvių kalbos ir literatūros bendrąją programą.

**VI. PROBLEMOS, SUSIJUSIOS SU ĮSTAIGOS VEIKLA, IR VADOVO SIŪLOMI JŲ SPRENDIMO BŪDAI**

Iššūkiai 2017 m.: pastato renovacija ir edukacinių erdvių atnaujinimas, sporto aikštyno įrengimas; IKT bazės atnaujinimas (kompiuteriai pasenę, nėra išmaniosios klasės); metodinio renginio „Kūrybinių dirbtuvių 2017“ organizavimas; gimnazijos 2018–2020 m. strateginio plano rengimas; teisinės bazės pasikeitimai: Švietimo įstatymas (2017-09-01, privalomas prevencinės programos įgyvendinimas; etatinis mokytojų darbo apmokėjimas); naujas biudžetinių įstaigų darbuotojų DU įstatymas (2017-02-01, darbo sutarčių, pareigybių aprašymų keitimas, metinių užduočių darbuotojams formulavimas); naujas Darbo kodeksas (2017-07-01).

Gimnazijos direktorius Vaidas Pocius